-----------------------------------------------------------------------
  12. ฐานะการเงินและผลการดำเนินงาน

  -----------------------------------------------------------------------

11.2 ความเห็นของผู้สอบบัญชี

  ผู้สอบบัญชี

-   นางสาว รุ้งนภา เลิศสุวรรณกุล ผู้สอบบัญชีรับอนุญาต เลขทะเบียน 3516 บริษัท สำนักงาน
    เอินส์ท แอนด์ ยัง จำกัด ผู้ตรวจสอบงบการเงินประจำปีสิ้นสุดวันที่ 31 ธันวาคม 2545 - 31
    ธันวาคม 2548 และ 31 ธันวาคม 2552 - 31 ธันวาคม 2553 (รวม 6 ปี)

-   นายโสภณ เพิ่มศิริวัลลภ เลขทะเบียน 3182 บริษัท สำนักงาน เอินส์ท แอนด์ ยัง จำกัด
    ผู้ตรวจสอบงบการเงินประจำปีสิ้นสุดวันที่ 31 ธันวาคม 2549 - 31 ธันวาคม 2551 (รวม 3
    ปี)

  ความเห็นของผู้สอบบัญชีรับอนุญาตสำหรับงบการเงินประจำปีสิ้นสุดวันที่ 31 ธันวาคม 2551 - 31
  ธันวาคม 2553 สรุปได้ดังนี้

  ปี 2551

  ผู้สอบบัญชีให้ความเห็นว่า งบการเงินของบริษัทฯ และ บริษัทย่อย ได้แสดงถึงฐานะการเงิน ณ
  วันที่ 31 ธันวาคม 2551 และ 2550 ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และ บริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้ข้อสังเกตเรื่องการเข้าลงทุนซื้อหุ้นสามัญในบริษัท สหการวิศวกร จำกัด
  คิดเป็นสัดส่วนร้อยละ 99.99 ในระหว่างไตรมาสสองของปี
  2550โดยจ่ายค่าหุ้นด้งกล่าวด้วยหุ้นสามัญที่ออกใหม่ของบริษัทฯ

  ปี 2552

  ผู้สอบบัญชีให้ความเห็นว่า งบการเงินของบริษัทฯ และ บริษัทย่อย ได้แสดงถึงฐานะการเงิน ณ
  วันที่ 31 ธันวาคม 2552 และ 2551 ผลการดำเนินงาน และกระแสเงินสด
  สำหรับปีสิ้นสุดวันเดียวกันของแต่ละปีของบริษัทฯ และ บริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้คำชี้แจงเรื่องการตรวจสอบงบการเงินของบริษัทย่อยในต่างประเทศแห่งหนึ่ง
  ซึ่งรวมอยู่ในงบการเงินรวมของบริษัทฯ ซึ่งตรวจสอบโดยผู้สอบบัญชีอื่น
  โดยในส่วนที่เกี่ยวข้องกับจำนวนเงินของรายการต่างๆ
  ของบริษัทย่อยดังกล่าวซึ่งรวมอยู่ในงบการเงินรวมของบริษัทฯ
  ผู้สอบบัญชีได้ถือตามรายงานของผู้สอบบัญชีอื่นนั้น

  ปี 2553

  ผู้สอบบัญชีให้ความเห็นว่า งบการเงินของบริษัทฯ และบริษัทย่อยแสดงถึงฐานะการเงิน ณ วันที่
  31 ธันวาคม 2553 และ 2552 ผลการดำเนินงาน
  และกระแสเงินสดสำหรับปีสิ้นสุดวันเดียวกันของแต่ละปีของบริษัทฯ และบริษัทย่อย
  โดยถูกต้องตามที่ควรในสาระสำคัญตามหลักการบัญชีที่รับรองทั่วไป
  และได้ให้ความเห็นต่อผลการตรวจสอบงบการเงินของบริษัทย่อยในต่างประเทศ
  ซึ่งตรวจสอบโดยผู้สอบบัญชีอื่นของบริษัทย่อย
  โดยงบการเงินของบริษัทย่อยเหล่านั้นแสดงยอดรวมสินทรัพย์ ณ วันที่ 31 ธันวาคม 2553 และ
  2552 จำนวน 130.4 ล้านบาท และ 122.1 ล้านบาท ตามลำดับ
  และยอดรวมรายได้สำหรับปีสิ้นสุดวันเดียวกันของแต่ละปีจำนวน 327.3 ล้านบาท และ 137.4
  ล้านบาท ตามลำดับ โดยในส่วนที่เกี่ยวข้องกับจำนวนเงินของรายการต่างๆ
  ของบริษัทย่อยดังกล่าวซึ่งรวมอยู่ในงบการเงินรวมของบริษัทฯ
  ผู้สอบบัญชีได้ถือตามรายงานของผู้สอบบัญชีอื่นเหล่านั้น

12.2 ตารางสรุปงบการเงินรวม

[]งบดุล

[]งบดุล (ต่อ)

[]งบกำไรขาดทุน

[]งบกระแสเงินสด

[]งบกระแสเงินสด (ต่อ)

[]งบกระแสเงินสด (ต่อ)

[]อัตราส่วนทางการเงิน

12.3 คำอธิบายและการวิเคราะห์ฐานะการเงินและผลการดำเนินงาน

12.3.1 ภาพรวมของผลการดำเนินงานของบริษัทฯ และบริษัทย่อย

ธุรกิจหลักของบริษัทฯ และบริษัทย่อยเป็นธุรกิจรับเหมาก่อสร้างและติดตั้งระบบวิศวกรรม
ซึ่งลักษณะการทำงานอยู่ในรูปแบบโครงการ
ปัจจัยที่เป็นตัวกำหนดความสำเร็จของธุรกิจจึงอยู่ที่โอกาสของการเข้าประมูลงาน การได้รับงาน
รวมทั้งการดำเนินการและควบคุมงานให้มีประสิทธิภาพ มีต้นทุนตามแผนที่วางไว้
และเสร็จทันกำหนดเวลา

ในปี 2553 บริษัทฯ และ TRC International Limited
บริษัทย่อยที่ประเทศฮ่องกงขายหุ้นที่ถือทั้งหมดในบริษัท ราชเพลิน จำกัด
ได้กำไรจากการขายหุ้นจำนวน 37.93 ล้านบาท สำหรับการดำเนินธุรกิจปกตินั้นบริษัทฯ
ได้รับงานรับเหมาก่อสร้างขนาดใหญ่จากบริษัทฯ ในกลุ่มบริษัท กัลฟ์ เจพี จำกัด คือ
โครงการสัญญาก่อสร้างท่อก๊าซธรรมชาติ
เพื่อเชื่อมต่อระหว่างท่อก๊าซหลักของปตท.ไปยังท่อก๊าซของโครงการโรงไฟฟ้าขนาดเล็กของบริษัท
(Gas Pipeline Construction Work for Gulf JP’s SPP Projects) จำนวน 7
โครงการ คิดเป็นมูลค่างานรวม 831,000,000 บาท และ 4,745,000 เหรียญสหรัฐ และบริษัทฯ
ยังได้รับ LOI โครงการวางท่อก๊าซโรงไฟฟ้าขนาดใหญ่ หรือ IPP จาก มูลค่างาน
1,185,000,000 บาท และ 16,345,000 เหรียญสหรัฐ
โดยคาดว่าจะลงนามในสัญญาก่อสร้างในปี 2554 นอกจากนั้นแล้ว บริษัทฯ
สามารถได้ข้อสรุปค่าปรับความล่าช้าของโครงการก่อสร้างโรงงานผลิตไบโอดีเซลที่เคยตั้งสำรองค่าปรับจากความล่าช้าของโครงการ
75.70 ล้านบาทในปีก่อน ค่าปรับที่เกิดจริงต่ำกว่าค่าปรับที่ตั้งสำรองไว้
ทำให้เกิดการกลับรายการประมาณการค่าปรับจากความล่าช้าของโครงการ 43.00 ล้านบาท

บริษัทฯ และบริษัทย่อยมีรายได้รวม 1,567.41 ล้านบาท ลดลงจากปีก่อนร้อยละ 9.06
กำไรขั้นต้นเท่ากับ 327.89 ล้านบาท คิดเป็นอัตราร้อยละ 22.59
เป็นระดับที่ค่อนข้างสูงเนื่องจากความสามารถในการบริหารต้นทุนโครงการที่มีประสิทธิภาพ
และสามารถพลิกฟื้นผลการดำเนินงานรวมจากขาดทุนสุทธิในปีก่อน 165.68 ล้านบาท
มาเป็นกำไรสุทธิ 182.85 ล้านบาท คิดเป็นอัตรากำไรสุทธิร้อยละ 11.67

บริษัทฯ และบริษัทย่อยมีงานในมือที่ยังไม่ได้รับรู้รายได้ (Backlog) ณ วันที่ 31 ธันวาคม 2553
จำนวน 8 โครงการ มูลค่างานคงเหลือ 1,279.74 ล้านบาท

12.3.1 ผลการดำเนินงาน

-   รายได้

-   รายได้จากการขายและให้บริการ

รายได้จากการขายและให้บริการของบริษัทฯและบริษัทย่อย ในปี 2553 เป็นจำนวน 1,451.50
ล้านบาท ลดลงจากปีก่อนร้อยละ 14.35
ประกอบด้วยรายได้จากงานรับเหมาก่อสร้างในงานวางระบบท่อร้อยละ 83.5
จากงานติดตั้งระบบวิศวกรรมและก่อสร้างโรงงานในอุตสาหกรรมพลังงานและปิโตรเคมีร้อยละ
12.7 และจากงานโยธาและสถาปัตยกรรมร้อยละ 2.8
ที่เหลือเป็นรายได้จากการขายและรับจ้างอื่น ในขณะที่ปีก่อนมีสัดส่วนรายได้เท่ากับร้อยละ 62.1
27.9 และ 6.0 ตามลำดับ
รายได้จากงานรับเหมาก่อสร้างในงานวางระบบท่อมีสัดส่วนสูงขึ้นจากปีก่อนมาก เนื่องจาก
โครงการในมือส่วนใหญ่ในปี 2553 เป็นงานวางระบบท่อซึ่งเป็นงานที่บริษัทฯ มีความเชี่ยวชาญ
ทำให้บริษัทฯสามารถบริหารและควบคุมต้นทุนการให้บริการได้อย่างมีประสิทธิภาพ
ส่งผลให้อัตรากำไรขั้นต้นของบริษัทฯ และบริษัทย่อยสูงถึงร้อยละ 22.59
ส่วนสัดส่วนรายได้จากงานโยธาลดลงเนื่องจากสหการวิศวกรมีงานในมือเพียง 2 โครงการ
โดยหนึ่งในสองเป็นที่ได้รับจากทีอาร์ซี รายได้จากการขายและให้บริการของสหการวิศวกรเท่ากับ
84.61 ล้านบาท ลดลงจากปีก่อนถึงร้อยละ 61.70

-   การบันทึกกลับรายการประมาณการค่าปรับจากความล่าช้าของโครงการ

ในปี 2553 บริษัทฯ
ได้ข้อสรุปค่าปรับจากความล่าช้าของโครงการก่อสร้างโรงงานผลิตไบโอดีเซลจากเจ้าของโครงการ
ค่าปรับจริงคือ 32.70 ล้านบาท (คิดเป็นร้อยละ 4.32 ของมูลค่างาน) ต่ำกว่าสำรองที่ตั้งไว้
75.70 ล้านบาทในปีก่อน ผลต่างระหว่างสำรองกับค่าปรับจริงจึงถูกบันทึกเป็น
“กลับรายการประมาณการค่าปรับจากความล่าช้าของโครงการ” จำนวน 43 ล้านบาท

-   กำไรจากการจำหน่ายหุ้นบริษัท ราชเพลิน จำกัด
    และการบันทึกกลับรายการค่าเผื่อการด้อยค่าของเงินลงทุน

เมื่อวันที่ 30 กรกฎาคม 2553 บริษัทฯ และ TRC International Limited
บริษัทย่อยที่ประเทศฮ่องกง ขายหุ้นที่ถืออยู่ทั้งหมดในบริษัท ราชเพลิน จำกัด จำนวน 404,600 หุ้น
คิดเป็นร้อยละ 35 ของหุ้นที่จำหน่ายแล้วทั้งหมดของราชเพลิน ให้กับบริษัท มณียา เรียลตี้ จำกัด
ที่มูลค่าขาย 57.13 ล้านบาท และได้รับรู้กำไรจากการขายหุ้น จำนวน 37.93 ล้านบาท
(รับรู้กำไรด้วยวิธีส่วนได้เสีย) ในไตรมาส 3 ของปี 2553

เนื่องจาก ในปี 2551 TRC International Limited บริษัทย่อย
ได้เคยบันทึกค่าเผื่อการด้อยค่าของเงินลงทุนในราชเพลิน ไว้ จำนวน 21.23 ล้านบาท
ต่อมาเมื่อการขายหุ้นประสบความสำเร็จจริง ในปี 2553
จึงมีการกลับรายการค่าเผื่อการด้อยค่าของเงินลงทุนทั้งจำนวน

ส่วนรายได้อื่น ได้แก่ ดอกเบี้ยรับจากเงินสดในมือและเงินฝากธนาคารที่นำไปค้ำวงเงินสินเชื่อ
4.00 ล้านบาท
รายได้จากการโอนสำรองเงินประกันผลงานโครงการสำหรับโครงการที่พ้นระยะเวลารับประกันของบริษัทฯ
4.62 ล้านบาท ค่าสินไหมทดแทนจากอุบัติเหตุโครงการที่ได้รับจากบริษัทประกันภัย 1.50 ล้านบาท
และที่เหลือ 3.61 ล้านบาทเป็นรายได้อื่น ๆ จากกำไรจากอัตราแลกเปลี่ยน
กำไรจากการจำหน่ายสินทรัพย์ ส่วนแบ่งของเงินสดคงเหลือที่สหการวิศวกรได้รับจากการปิดบริษัท
สหการซีแลน (ประเทศไทย) จำกัด เป็นต้น

-   ต้นทุนและค่าใช้จ่าย

ต้นทุนที่สำคัญในการให้บริการของบริษัทฯ และบริษัทย่อย คือ วัตถุดิบ และค่าแรง
ต้นทุนขายและให้บริการของบริษัทฯ และบริษัทย่อยในปี 2553 เท่ากับ 1,123.61 ล้านบาท
คิดเป็นร้อยละ 71.69 ของรายได้รวม ค่าใช้จ่ายในการบริหารปรับตัวสูงจาก 146.12 ล้านบาท
เป็น 154.79 ล้านบาท คิดเป็นสัดส่วนร้อยละ 9.88 ของรายได้รวม และเพิ่มขึ้นร้อยละ 5.93
จากงวดเดียวกันของปีก่อน ค่าใช้จ่ายที่เพิ่มสูงขึ้นอย่างมีนัยสำคัญ คือ
เงินเดือนจากการเพิ่มบุคลากรเพื่อรองรับการขยายธุรกิจ

รายการค่าใช้จ่ายขาดทุนทางบัญชีที่สำคัญ คือ การตั้งหนี้สงสัยจะสูญเงินให้กู้ยืมแก่บุคคลอื่นของบริษัท
สหการวิศวกร จำกัด สำหรับเงินให้กู้ยืมตั้งแต่ปี 2552 เงินให้กู้ยืมดังกล่าวมียอดยกมาต้นปี 2553
จำนวน 32.00 ล้านบาท ในระหว่างปี 2553 ได้รับชำระคืน 10.30 ล้านบาท
และได้รับชำระดอกเบี้ยอย่างต่อเนื่อง แต่อย่างไรก็ตาม ตามเงื่อนไขการชำระคืน
สหการวิศวกรจะต้องได้รับคืนหนี้ทั้งหมดภายในปี 2553 ดังนั้น
จึงมีการพิจารณาตั้งค่าเผื่อหนี้สงสัยจะสูญจำนวน 11.70 ล้านบาท
ทำให้คงเหลือยอดเงินให้กู้ยืมแก่บุคคลอื่นสุทธิ 10.00 ล้านบาท

-   ส่วนแบ่งขาดทุนจากเงินลงทุนในกิจการร่วมค้าและบริษัทร่วม

มีการรับรู้ส่วนแบ่งขาดทุนจากผลการดำเนินงานของกิจการร่วมค้าของสหการวิศวกร จำนวน 0.88
ล้านบาท และจากบริษัท ราชเพลิน จำกัดสำหรับช่วงระยะเวลาเดือนมกราคม-กรกฎาคม 2553
ก่อนที่จะขายหุ้นออกไป จำนวน 5.99 ล้านบาท

-   ผลการดำเนินงานสุทธิ

-   กำไรขั้นต้น

ปี 2553 บริษัทฯ และบริษัทย่อย มีกำไรขั้นต้นเท่ากับ 327.89 ล้านบาท
คิดเป็นอัตรากำไรขั้นต้นร้อยละ 22.59 เพิ่มขึ้นเมื่อเปรียบเทียบกับปีก่อนซึ่งอยู่ในระดับ 16.38
กำไรขั้นต้นอยู่ในระดับสูงเนื่องจาก งานส่วนใหญ่เป็นงานในส่วนงานวางระบบท่อซึ่งเป็นงานที่บริษัทฯ
มีความเชี่ยวชาญ ทำให้สามารถบริหารและควบคุมต้นทุนการให้บริการได้อย่างมีประสิทธิภาพ

-   กำไรสุทธิ

บริษัทฯ และบริษัทย่อยสามารถพลิกฟื้นผลการดำเนินงานจากผลขาดทุนสุทธิ 165.68 ล้านบาท ในปี
2552 มาเป็นผลกำไรสุทธิ 182.85 ล้านบาท คิดเป็นอัตรากำไรสุทธิร้อยละ 11.67 สาเหตุหลัก
คือ ผลกำไรสุทธิจากการดำเนินงานของธุรกิจปกติ
เห็นได้จากอัตรากำไรขั้นต้นในระดับสูงเนื่องจากการบริการจัดการต้นทุนที่มีประสิทธิภาพ
ประกอบกับกำไรจากการขายหุ้นราชเพลิน
และรายได้พิเศษจากการบวกกลับรายการสำรองทางบัญชีที่ได้กล่าวในหัวข้อ “รายได้”

-   อัตราผลตอบแทนต่อผู้ถือหุ้น

  บริษัทฯ จ่ายเงินปันผลสำหรับผลการดำเนินงานปี 2550 - 2553 ดังนี้

+----------+----------+----------+----------+----------+--------------+
| ผลการ    | อัต       |          | จำนวนเงิน |          | เงิน/หุ้นป      |
| ดำเนินงาน | ราการจ่าย |          | (ล้านบาท) |          | ันผลต่อกำไรสุทธิ |
|          | (        |          |          |          |              |
|          | บาทต่อหุ้น) |          |          |          | หลังหักสำ      |
|          |          |          |          |          | รองตามกฎหมาย |
+----------+----------+----------+----------+----------+--------------+
|          | เงินปันผล  | หุ้นปันผล   | เงินปันผล  | หุ้นปันผล   |              |
+----------+----------+----------+----------+----------+--------------+
| ปี 2550   | 0.03174  | 0.28571  | 8.15     | 73.33    | 92.56%       |
+----------+----------+----------+----------+----------+--------------+
| ปี 2551   | 0.15     | -        | 49.50    | -        | 34.43%       |
+----------+----------+----------+----------+----------+--------------+
| ปี 2552   | 0.06     | -        | 19.80    | -        | n/a          |
+----------+----------+----------+----------+----------+--------------+
| ปี 2553*  | 0.15     | -        | 49.88    | -        | 50.66%       |
+----------+----------+----------+----------+----------+--------------+

*หมายเหตุ เงินปันผลสำหรับผลการดำเนินงานปี 2553
จะต้องผ่านการอนุมัติโดยที่ประชุมสามัญผู้ถือหุ้นประจำปี 2554 ซึ่งมีกำหนดจัดในเดือนเมษายน 2554
โดยหุ้นเพิ่มทุนที่เกิดจากการใช้สิทธิแปลงสภาพใบสำคัญแสดงสิทธิ ครั้งที่ 3 ของโครงการ ESOP
Warrant ในวันที่ 29 มีนาคม 2554 จำนวน 841,500 หุ้นได้รับสิทธิในเงินปันผลด้วย

12.3.2 ฐานะทางการเงิน

-   สินทรัพย์

วันที่ 31 ธันวาคม 2553 บริษัทฯ และบริษัทย่อยมีสินทรัพย์รวมทั้งสิ้น 1,082.24 ล้านบาท
เพิ่มขึ้นจากปีก่อนร้อยละ 17.46 โครงสร้างสินทรัพย์ประกอบด้วยสินทรัพย์หมุนเวียนร้อยละ 81
และสินทรัพย์ไม่หมุนเวียนร้อยละ 19 เปรียบเทียบกับโครงสร้าง ณ สิ้นปี 2552 ที่ร้อยละ 76 ต่อ
ร้อยละ 24 ตามลำดับ
สัดส่วนสินทรัพย์หมุนเวียนเพิ่มขึ้นจากปีก่อนเกิดจากการเพิ่มขึ้นของเงินสดและรายการเทียบเท่าเงินสด
ที่มีจำนวนสูงถึง 346.84 ล้านบาท คิดเป็นสัดส่วนร้อยละ 32 ของสินทรัพย์รวม
ในขณะที่ปีก่อนมีจำนวน 32.07 ล้านบาท คิดเป็นสัดส่วนร้อยละ 3.5
อีกทั้งสินทรัพย์ไม่หมุนเวียนลดลงจาก 223.80 ล้านบาท เป็น 205.52 ล้านบาท
สาเหตุจากการจำหน่ายหุ้นบริษัท ราชเพลิน จำกัด 3.96 ล้านบาท
และการลดลงของสินทรัพย์ถาวรจากการจำหน่ายเครื่องมือและอุปกรณ์ของสหการวิศวกร 17.86
ล้านบาท

ในระหว่างปี 2553 บริษัท สหการ ซีแลน จำกัด (ประเทศไทย) จำกัด
บริษัทย่อยของสหการวิศวกรได้จดทะเบียนการเลิกบริษัทกับกระทรวงพาณิชย์

รายการหลักของสินทรัพย์ได้แก่ ลูกหนี้การค้า รายได้ที่ยังไม่ได้เรียกชำระ
เงินฝากธนาคารที่มีภาระค้ำประกัน และที่ดิน อาคารและอุปกรณ์

-   ลูกหนี้การค้า-สุทธิ

ลูกหนี้การค้าสุทธิของบริษัทฯ และบริษัทย่อย ณ สิ้นปี 2553 ปรากฏจำนวน 234.79 ล้านบาท
ลดลงร้อยละ 16.98 การจัดการบริหารลูกหนี้ของบริษัทฯ และบริษัทย่อยเป็นไปอย่างมีประสิทธิภาพ
เห็นได้จาก
ยอดคงค้างของลูกหนี้การค้าแยกตามอายุหนี้ที่คงค้างประกอบด้วยลูกหนี้ที่ยังไม่ครบกำหนดชำระร้อยละ
89.01 ค้างชำระไม่เกิน 3 เดือนร้อยละ 10.75 และที่เหลือร้อยละ 0.24
เป็นลูกหนี้ที่ค้างชำระเกินกว่า 12 เดือนของสหการวิศวกร
ซึ่งเป็นลูกหนี้ที่เกิดขึ้นจากค่าประกันวัสดุค้างรับ (ค่า k) กับหน่วยงานราชการแห่งหนึ่ง

-   รายได้ที่ยังไม่ได้เรียกชำระ

ตามปกติงานก่อสร้างจะเป็นสัญญาการก่อสร้างที่มีระยะเวลาตามที่กำหนด
การรับรู้รายได้จากการให้บริการจะเป็นไปตามวิธีอัตราส่วนของงานที่ทำเสร็จ (Percentage of
Completion Method) ดังนั้น บริษัทฯ และบริษัทย่อย จะมีรายได้บางส่วนที่บันทึกตามบัญชีแล้ว
แต่ยังไม่ได้เรียกชำระจากผู้ว่าจ้างเนื่องจากยังก่อสร้างและติดตั้งไม่ถึงจุดที่จะทำการเรียกชำระได้ตามข้อกำหนดในสัญญา
(Milestone Collection)
ซึ่งจะต้องมีการทำงานให้ถึงจุดที่กำหนดก่อนจึงจะสามารถส่งใบเรียกเก็บเงินได้
ซึ่งหลังจากนั้นรายได้ที่ยังไม่ได้เรียกชำระจะกลายเป็นลูกหนี้การค้าแทน ณ สิ้นปี 2553
รายได้ที่ยังไม่เรียกชำระของบริษัทฯ และบริษัทย่อย มียอดลดลงจากปีก่อนจาก 222.12 ล้านบาท
เป็น 177.77 ล้านบาท คิดเป็นสัดส่วนร้อยละ 16.43 ของสินทรัพย์รวม
โครงการที่มียอดรายได้ที่ยังไม่ได้เรียกชำระสูงสุดคือ โครงการก่อสร้างโรงงานผลิตไบโอดีเซล
คิดเป็นร้อยละ 43 ของรายได้ที่ยังไม่ได้เรียกชำระ ทั้งนี้ ในเดือนมกราคม 2554
ได้มีการส่งใบเรียกเก็บเงินไปยังลูกค้ารายดังกล่าวเรียบร้อยแล้ว

-   เงินฝากธนาคารที่มีภาระค้ำประกัน

เป็นส่วนเงินฝากในบัญชีออมทรัพย์ และบัญชีเงินฝากประจำ จำนวนรวม 108.68 ล้าน
เพื่อใช้เป็นหลักประกันวงเงินสินเชื่อที่ใช้ในการดำเนินธุรกิจตามสัดส่วนที่สถาบันการเงินกำหนด
ทั้งในรูปวงเงินกู้เพื่อใช้เงินทุนหมุนเวียน และรูปวงเงินกู้เพื่อสนับสนุนโครงการ (Project
Finance)

-   ที่ดิน อาคารและอุปกรณ์

ที่ดิน อาคารและอุปกรณ์สุทธิปรากฏยอด 79.21 ล้านบาท ลดลงจากปีก่อน 17.71 ล้านบาท
หรือร้อยละ 18.27 ในปี 2553 มีการลงทุนซื้อสินทรัพย์ถาวร 17.80 ล้านบาท
ส่วนใหญ่เป็นการลงทุนในเครื่องมือและอุปกรณ์ และเครื่องตกแต่งและเครื่องใช้สำนักงานของ TRC
& Al-Ghalbi LLC ที่สาธารณรัฐโอมาน และมีการจำหน่ายเครื่องจักรที่เสื่อมสภาพ
และเครื่องตกแต่งและเครื่องใช้สำนักงานรวม 19.82 ล้านบาท

นอกจากสินทรัพย์ที่สำคัญข้างต้นแล้ว ในปี 2553
มีรายการทางบัญชีที่สำคัญที่ส่งผลกระทบต่อสินทรัพย์ของบริษัทฯ คือ
การตั้งค่าเผื่อการด้อยค่าเงินลงทุนในบริษัท สหการวิศวกร จำกัด จำนวน 36.00 ล้านบาท
โดยพิจารณาจากผลตอบแทนที่คาดว่าจะได้รับคืนจากการลงทุนในสหการวิศวกร เนื่องจากในปี 2553
สหการวิศวกรมีผลประกอบการขาดทุน 47.02 ล้านบาท
ส่งผลให้ยอดเงินลงทุนในบริษัทย่อยลดลงจาก 208.33 ล้านบาท เป็น 172.33 ล้านบาท
แต่อย่างไรก็ตามรายการค่าเผื่อการด้อยค่าเงินลงทุนดังกล่าวไม่มีผลกระทบต่องบการเงินรวมแต่อย่างใด

-   หนี้สิน และแหล่งที่มาของเงินทุน

จากลักษณะธุรกิจของบริษัทฯ หนี้สินส่วนใหญ่ของบริษัทฯ จะอยู่ในรูปของเจ้าหนี้การค้าและตั๋วเงินจ่าย
ต้นทุนงานที่ยังไม่ถึงกำหนดชำระ รายได้ค่าก่อสร้างรับล่วงหน้า
เจ้าหนี้เงินประกันผลงานตามสัญญาก่อสร้าง และเงินรับล่วงหน้าจากลูกค้าตามสัญญาก่อสร้าง ในปี
2553 สหการวิศวกรได้ชำระหนี้สินที่เกิดจากการประนอมหนี้ตั้งแต่ปี 2551 ที่มียอดคงค้างยกมา
8.56 ล้านบาท ทั้งจำนวน

  สำหรับหนี้สินหมุนเวียนอื่น 58.12 ล้านบาท
  มีรายละเอียดปรากฏดังหมายเหตุประกอบงบการเงินข้อ 23

บริษัทฯ และบริษัทย่อย จัดหาเงินทุนโดยใช้เงินทุนจากเงินทุนหมุนเวียน กล่าวคือ
ใช้เครดิตที่ได้จากเจ้าหนี้การค้าเพื่อสนับสนุนเงินทุนหมุนเวียนที่ต้องลงทุนในลูกหนี้การค้า
และสินทรัพย์หมุนเวียนอื่น นอกจากนี้ยังอาศัยเงินทุนจากส่วนของผู้ถือหุ้น
และจากเงินกู้จากธนาคารพาณิชย์ การกู้ยืมเงินเพื่อการบริหารงานโครงการของบริษัทฯ
มักเป็นการกู้ยืมระยะสั้นในลักษณะ Project Finance
ซึ่งมีหลักประกันเป็นเงินฝากประจำค้ำวงเงิน ซึ่งจากผลประกอบการที่แข็งแกร่งอย่างต่อเนื่อง
ประกอบกับการเข้าเป็นบริษัทจดทะเบียนของบริษัทฯ
ทำให้มีสถาบันการเงินเข้ามาเสนอบริการสินเชื่อให้กับบริษัทฯ และบริษัทฯ
สามารถเจรจาต่อรองเงื่อนไขด้านอัตราค่าธรรมเนียม อัตราดอกเบี้ย
และสัดส่วนเงินฝากค้ำประกันที่ลดลง

ในช่วงแรกหลังการได้มาซึ่งสหการวิศวกรเป็นบริษัทย่อย
อัตราส่วนหนี้สินต่อส่วนของผู้ถือหุ้นในภาพรวมสูงขึ้นเล็กน้อย คือ เพิ่มขึ้นจาก 0.65 เท่า ณ สิ้นปี
2549 เท่าเป็น 0.72 เท่า 0.80 เท่า และ 0.83 เท่า ณ สิ้นปี 2550 2551 และ 2552
ตามลำดับ ทั้งนี้ เนื่องจาก สหการวิศวกรมีโครงสร้างของหนี้สินต่อทุนในระดับที่สูงกว่าบริษัทฯ
แต่อย่างไรก็ตาม โครงสร้างเงินทุนของสหการวิศวกร ได้มีปรับตัวดีขึ้นอย่างมีนัยสำคัญเป็นลำดับ ณ
สิ้นปี 2548 - 2553 มีอัตราส่วนหนี้สินต่อทุนเท่ากับ 11.17 เท่า 6.52 เท่า 1.65 เท่า 0.71
เท่า 0.73 เท่า และ 0.77 เท่า ตามลำดับ

ณ สิ้นปี 2553 บริษัทฯ และบริษัทย่อยมีอัตราส่วนหนี้สินต่อทุนในระดับต่ำที่ 0.60 เท่า
แสดงให้เห็นถึงความเสี่ยงทางการเงินในระดับต่ำ

-   กระแสเงินสดและสภาพคล่อง

  (หน่วย: ล้านบาท)

  --------------------------------- ------------------- -------------------
                                    ปี 2552              ปี 2553

  เงินสดสุทธิจาก (ใช้ไปใน)              (15.49)             281.95
  กิจกรรมดำเนินงาน                                        

  เงินสดสุทธิจาก (ใช้ไปใน) กิจกรรมลงทุน   (33.97)             61.63

  เงินสดสุทธิจาก (ใช้ไปใน)              (40.69)             (30.65)
  กิจกรรมจัดหาเงิน                                         

  เงินสดและรายการเทียบเท่าเงินสดเพิ่มขึ้น   (96.60)             314.78
  (ลดลง)                                                

  เงินสดและรายการเทียบเท่าเงินสดต้นปี     128.67              32.07

  เงินสดและรายการเทียบเท่าเงินสดปลายปี   32.07               346.84
  --------------------------------- ------------------- -------------------

ในปี 2553 เงินสดสุทธิจากกิจกรรมดำเนินงานสูงถึง 281.95 ล้านบาท เนื่องจาก
ผลประกอบการกำไรจากธุรกิจปกติของบริษัท
การลดลงของลูกหนี้การค้าและรายได้ที่ยังไม่ได้เรียกชำระ 92.38 ล้านบาท
และเงินจ่ายล่วงหน้าแก่ผู้รับเหมาตามสัญญาก่อสร้าง 11.31 ล้านบาท อีกทั้งมีการจ่ายภาษีเงินได้
42.44 ล้านบาท

เงินสดสุทธิจากกิจกรรมลงทุน 33.97 ล้านบาท มีรายการที่สำคัญคือ
เงินสดรับจากการจำหน่ายหุ้นบริษัท ราชเพลิน จำกัด 57.13 ล้านบาท การลงทุนซื้อสินทรัพย์ถาวร
16.66 ล้านบาท และการได้รับชำระคืนจากเงินให้กู้ยืมแก่บุคคลอื่นของสหการวิศวกร 10.30
ล้านบาท

เงินสดใช้ไปในกิจกรรมจัดหาเงิน 30.65 ล้านบาท สาเหตุหลักคือ การจ่ายเงินปันผลของบริษัทฯ
จำนวน 19.80 ล้านบาท และการลดลงของเงินเบิกเกินบัญชีและเงินกู้ยืมระยะสั้นจากธนาคาร
10.74 ล้านบาท

ระยะเวลาเก็บหนี้เฉลี่ยของบริษัทฯ และบริษัทย่อย เท่ากับ 36 วัน
อยู่ในช่วงระยะเวลาเก็บหนี้โดยปกติของบริษัทฯ แสดงถึงประสิทธิภาพของการเก็บเงินจากลูกหนี้
ส่วนระยะเวลาชำระหนี้ลดลงจากปีก่อนเล็กน้อยจาก 60 วัน เป็น 53 วัน

บริษัทฯ และบริษัทย่อยมีสภาพคล่อง ณ สิ้นปี 2553 ในระดับที่สูงมาก
เห็นได้จากระดับเงินสดและรายการเทียบเท่าเงินสดที่สูงถึง 346.84 ล้านบาท
และอัตราส่วนสภาพคล่องที่สูงขึ้นจาก 1.68 เท่า เป็น 2.17 เท่า
แสดงถึงความเพียงพอของสภาพคล่องที่จะชำระคืนหนี้ระยะสั้น
อัตราส่วนสภาพคล่องหมุนเร็วอยู่ที่ระดับ 1.44 เท่า สูงจากปีก่อนที่อยู่ที่ 0.76 เท่า

12.3 ค่าสอบบัญชี

12.3.1 ค่าตอบแทนผู้สอบบัญชี

+----------------------+-----------------------+----------------------+
|                      | บริษัทผู้สอบบัญชี           | ค่าสอบบัญชี             |
|                      |                       |                      |
|                      |                       | สำหรับรอบปีบัญชี 2553    |
+----------------------+-----------------------+----------------------+
| บริษัท ทีอาร์ซี คอนสตรัคชั่น | บริษัท สำนักงาน เอินส์ท    | 820,000 บาท          |
| จำกัด (มหาชน)         | แอนด์ ยัง จำกัด          |                      |
+----------------------+-----------------------+----------------------+
| บริษัทย่อย:             |                       |                      |
+----------------------+-----------------------+----------------------+
| บริษัท สหการวิศวกร จำกัด | บริษัท สำนักงาน เอินส์ท    | 800,000 บาท          |
|                      | แอนด์ ยัง จำกัด          |                      |
+----------------------+-----------------------+----------------------+
| ทีอาร์ซี อินเตอร์เนชั่นแนล  | Simon W.F. Ng & Co.   | 3,800 เหรียญสหรัฐ      |
| ลิมิเต็ด                |                       |                      |
|                      | ประเทศฮ่องกง           |                      |
+----------------------+-----------------------+----------------------+
| ทีอาร์ซี อินเวสเม้นท์      | S.C. Ng Fuk Chong,    | 1,200 เหรียญสหรัฐ      |
| ลิมิเต็ด                | FCCA                  |                      |
|                      |                       |                      |
|                      | สาธารณรัฐเมอริเชียส      |                      |
+----------------------+-----------------------+----------------------+
| TRC & Al-Ghalbi LLC  | Talal Abu-Ghazaleh &  | 9,000 โอมานเรียล      |
|                      | Co.                   |                      |
|                      |                       |                      |
|                      | สาธารณรัฐสุลต่านโอมาน    |                      |
+----------------------+-----------------------+----------------------+

12.3.1 ค่าบริการอื่น

  ค่าใช้จ่ายในการเดินทางของผู้สอบบัญชีสำหรับการสอบบัญชีปี 2553

-   บริษัท ทีอาร์ซี คอนสตรัคชั่น จำกัด (มหาชน) 20,891 บาท

-   บริษัท สหการวิศวกร จำกัด 10,145 บาท